Azam Ali

Azam Ali (bi farisî: ‏اعظم علی, Azam Alî) stranbêjeke îranî ye ku di 1970î de li Tehranê (Îran) ji dayika xwe bûye û nuha li Kanadayê dijî.

 Kurtejiyan 
Azam Alî li Tehranê paytexta Îranê ji dayik bû, lê bi çar saliya xwe malabata wê koçî Hindistanê bû. Lewra wê umrê xwe yê ciwantiyê li herêma Maharastra li bajarê Pancganî (Panchgani) derbas kir. Wê li wir dibistana xwe dît û piştî 11 salan qedand. Ji ber bandora çand û hunera zelal a hindî ew biryar dide ku piştî dibistana xwe ya bingehîn derbasî zaningehê bibe û beşa Muzîka Hindî bixwîne. Di çarçoveya pewerdehiya zaningehê de bala wê ya ji huner û ruhaniyetê her ku diçe meztir dibe. Lewra ew dixwaze bi alîkariya hunerê ji guhdarvanan re rêyek nîşan bide bo qezenckirinên manewî.

Şoreşa Îslamî ya Îranê jiyana wê û ya hemwelatên wê bi tevahî diguhêrîne. Êdî ew û malbata wê dizanin ku ewê nikaribin vegerin welatê xwe. Digel vê rastebîniyê dayika wê di sala 1985an de biryar dide ku tev malbatê koçî Kalîforniya (DYA) bikin. Di wê demê de Azam hê keçeke 15 salî ye. Ji vê rojê pê ve ew jiyana xwe diyarî hunerê dike û fêrî santûrê dibe, bo ku karibe xebatên xwe yên li ser muzîka farisî û hindî firehtir bike. Bi vî havî Azam, ya ku heta neha bi xwendina kilaman xwe dabû hunerê, êdî dest bi leystina enstrumanên çandî yên oryantal dike û bi alîkariya mamosteyê farisî Manoocher Sadeghi giraniyê dide santûrê. Mamoste Sadeghi 8 sal perwerdehiya santûrê dide Azam Alî, lê Azam êdî fehm dike ku ew nikare tenê bi rêya santûrê hemû hestên xwe bîne ziman.

Rojek di dema waneyê de mamoste cara ewil guhdarî dengê wê dike û wiha rastî potansiyela dengê Azam dibe. Sadeghi dixwaze ku bila Azam êdî girainyê bide dengê xwe jî. Bi pêşniyariya mamoste Sadeghi Azam hewl dide dengê xwe binase. Azam êdî perwerdehiya strankirinê distînê û wiha xwe di kilamgotina klasîk, hindî, farisî û Ewropaya Rojhilat xwe pêş dixe. Armanca Azam ev e ku bila mirov bi rêya stranan hemû sînorên ol, ziman, erdnigarî û siyasetê derbas bike û nêzî hev bibe, ji ber ku ew dengê mirovan weke enstrumaneke pîroz û xurt dibîne.

 Dîskografî 

 Solo 
 2002 - Portals of Grace (Deriyên Merhametê)
 2006 - Elysium for the Brave (Bextyarî ji şervanê re)
 2007 - "300"
 2011 - From Night to the Edge of Day (Ji şevê heta berbanga rojê)

 Digel Vas 
 1997 - Sunyata
 1998 - Offerings (Cangorî)
 2000 - In the garden of Souls (Bi bexçeya canan de)
 2004 - Feast of Silence (Pîrozbahiya bêdengiyê)

 Digel Niyaz 
 2005 - Niyaz
 2008 - Nine Heavens (Neh ezman)

 Duet 
 2005 - Buckethead Enter the Chicken

 Girêdanên derve 
 Malpera fermî ya Azam Ali
 Malpera fermî ya koma Vas
 Malpera fermî ya koma Roseland 
 Malpera fermî ya koma Niyaz
 Malpera fermî ya Axiom of Choice 
 Malpera fermî ya Tyler Bates
 Malpera Six Degrees Records 

Kategorî:Jidayikbûn 1970
Kategorî:Mirovên zindî
Kategorî:Muzîkvanên ji Tehranê
Kategorî:Stranbêjên îranî